Subject: ehitustegevus Kassari külas Liina kinnistul
From: "Maiken Lukas" <[email-masked]>
To: <[email-masked]>
Cc: "Hiiumaa Vallavalitsus" <[email-masked]>
Date: Fri, 5 Dec 2025 11:50:01 +0200

Tere,

Liina kinnistul (36802:003:0055)  kehtib Käina Vallavalitsuse 02.04.2009
korraldusega nr 119 kehtestatud Liina kinnistu detailplaneering (Dagopen
OÜ Projektbüroo töö nr 08-127). Kinnistu on hoonestamata. Ehitisregistri
andmetel on Käina Vallavalitsuse poolt 20.01.2010 antud ehitusluba Liina
kinnistu elektrivõrguühenduse rajamiseks.

Liina kinnistu asub Käina lahe -Kassari maastikukaitseala (edaspidi
kaitseala) Kassari piiranguvööndis. Kaitseala kaitse-eesmärgid on
sätestatud Käina lahe - Kassari maastikukaitseala kaitse-eeskirjas
(edaspidi kaitse-eeskiri) ja Käina lahe - Kassari maastikukaitseala
kaitsekorralduskavas (edaspidi KKK). Ala kuulub ühtlasi Natura 2000
võrgustikku Väinamere loodusalana ja Väinamere linnualana. Kassari
piiranguvööndi kaitse-eesmärk on poollooduslike koosluste ja maastikuilme
säilitamine . Liina kinnistul on kogu ulatuses registreeritud kaitseala ja
Väinamere loodusala kaitse -eesmärgiks seatud poollooduslik kooslus,
loodusdirektiivi I lisa elupaigatüüp kadastikud (Natura kood 5130).

Arvestades inventuuri tulemusi ja kehtivaid looduskaitsenõudeid, ei pea
Keskkonnaamet detail[1]planeeringu senisel kujul elluviimist võimalikuks
ega nõustu seal kavandatud lahendustega, sh juurde[1]pääsutee ja parkla
rajamisega Põlluotsa kinnistule (36802:003:1033). Keskkonnaamet teeb
ettepaneku kavandada hoonestus joonisel 1 esitatud asukohta, kus ehitamine
kahjustaks loodusväärtusi kõige vähem. Kõik edasised tegevused peavad
toimuma üksnes määratud hoonestusalal. Juurdepääs Vaemla-Kassari-Luguse
teelt hoonestatava alani tuleb kavandada lühemat võimalikku trassi mööda.
Ligipääsuna ei ole lubatud kasutada Põlluotsa kinnistut.

Eeltoodule tuginedes palume Transpordiameti seisukohta, mis tingimustel on
võimalik rajada näidatud asukohta mahasõit ja kuni 60 m2 hoone?

Kõike head soovides,

Maiken Lukas

Maa- ja ehitusvaldkonna juhtivspetsialist

Hiiumaa Vallavalitsus

5191 7709